Nr.\_\_\_\_\_\_/\_\_\_\_\_\_\_\_\_

**PROTOCOL DE PREGĂTIRE PRACTICĂ**

**pentru efectuarea stagiului de pregătire practică a studentilor din învăţământul tehnic**

    Prezentul contract se încheie între:

**-** Unitatea de învăţământ: **Universitatea din Piteşti**, cu sediul in Piteşti, str. Târgu din Vale, nr. 1 reprezentată de conf.univ.dr. ing. Dumitru CHIRLEŞAN în calitate de Rector, numită în continuare **Organizator de practică**

**-** **Studenţii** – conform Listei – Anexa nr. 1, înscrişi în anul şcolar……………….., domeniul de pregătire Ingineria Autovehiculelor şi Ingineria Transporturilor şi a Traficului, denumiţi în continuare **Practicanţi**

    şi

**-** **Societatea …………………**, cu sediul social în……………………………., înregistrată la Registrul Comertului sub nr. ……….., Cod Unic de Înregistrare ……………. reprezentată prin:………….., în calitate de ………………….., denumită în continuare **Partener de practică**

Denumite în continuare în mod individual “Partea” si în mod colectiv “Părţile”, au decis în conformitate cu dispozitiile art 969 si urmatoarele din Codul Civil încheierea prezentului contract cu privire la pregatirea practică a studenţilor din învăţământul superior tehnic:

**Articolul 1 - Obiectul si durata contractului de pregătire practică**

(1) Contractul stabileşte cadrul în care se organizează şi se desfăşoară stagiul de pregătire practică în vederea învăţării la locul de muncă, ca parte a programului de pregătire profesională

(2) Stagiul de practică este organizat în vederea dobândirii competenţelor profesionale menţionate în Anexa nr. 3 – Fişa disciplinei care face parte integrantă din prezentul contract.

(3) Modalităţile de derulare şi conţinutul stagiului de pregătire practică sunt descrise în prezentul contract şi în Fişa disciplinei.

(4) Perioada pentru care se încheie contractul de pregătire practică: anul universitar ………... Contractul nu se prelungeste automat.

**Articolul 2- Statutul practicantului**

(1) Practicantul este, pe toată durata stagiului de pregătire practică, student al unităţii de învăţământ.

**Articolul 3 - Cadrul în care se desfăşoară stagiul de practică**

Stagiul de pregătire practică nu se efectuează în cadrul unui contract de muncă.

**Articolul 4 - Remunerarea practicantului**

(1) Partenerul de practică acordă Practicanţilor sprijin material constănd în bursă privată conform Legii nr. 376/2004. Valoarea bursei si condiţiile de acordare a acesteia sunt stabilite în contractul încheiat de către partenerul de practică şi fiecare practicant în parte.

(2) În cazul angajării pe perioada stagiului de pregătire practică, partenerul de practică se obligă să respecte prevederile legislaţiei muncii, să înştiinţeze organizatorul de practică şi să convină împreună cu acesta cu privire la modalităţile de corelare a programului de lucru cu programul de pregătire al studentului.

**Articolul 5 - Sănătatea şi securitatea în muncă**

(1) Partenerul de practică are obligaţia respectării prevederilor legale cu privire la sănătatea şi securitatea în muncă a practicatului pe durata stagiului de instruire practică.

(2) Activităţile desfăşurate în timpul stagiului de practică vor fi potrivite cu dezvoltarea fizică, aptitudinile şi cunoştinţele practicantului, fără a-i fi periclitate sănătatea, dezvoltarea şi pregătirea profesională.

**Articolul 6 - Responsabilităţile Practicantului**

(1) Practicantul are obligaţia ca pe durata derulării stagiului de pregătire practică să respecte programul de lucru stabilit şi să execute activităţile solicitate de tutore, prevăzute în Fişa disciplinei, după o prealabilă instruire. În cazul nerespectării obligaţiilor, practicantului i se aplică sancţiunile conform regulamentului de organizare şi funcţionare al unităţii de învăţământ.

(2) Practicantul are obligaţia de a respecta prevederile contractului de pregătire practică şi ale Regulamentului intern al ……(Numele societăţii)….. (Anexa nr. 2)şi ale Fişei disciplinei (Anexa nr. 3).

(3) Practicantul are obligaţia, pe întreaga durată a stagiului de practică, de a utiliza şi de a completa un caiet de practică care va cuprinde informaţii privind:

1. denumirea modulului de pregătire;
2. competenţele exersate;
3. activităţile desfăşurate pe perioada stagiului de pregătire practică, sarcinile şi temele de lucru realizate;
4. observaţiile personale privitoare la activitatea depusă.

Sau

va elabora un raport de practică cu o tematică definită la începutul stagiului de practică

(4) Caietul de practică sau raportul de practică este verificat periodic de către tutore şi cadrul didactic responsabil cu urmărirea derulării stagiului de pregătire practică. Caietul/raportul de practică şi adeverinţa de practică, constituie dovezi ale desfăşurării pregătirii practice şi sunt luate în considerare la evaluarea competenţelor dobândite de practicant.

(5) Pe durata stagiului de practică, practicantul are obligaţia de a respecta regulamentul intern al Partenerului de practică, astfel cum acesta se regaseşte în Anexa nr. 2 la prezentul contract. În cazul nerespectării acestui regulament, reprezentantul Partenerului de practică îşi rezervă dreptul de a anula obligaţiile şi drepturile practicantului în cauză, stabilite prin contractul de practică, după ce în prealabil a înştiinţat reprezentantul unităţii de învăţământ la care este înscris studentul practicant.

(6) Practicantul are obligaţia de a-şi însuşi şi respecta normele de securitate şi sănătate în muncă generale şi specifice partenerului de practică, care îi vor fi aduse la cunoştinţă înainte de începerea activităţii de practică.

(7) Practicantul se angajează să nu folosească, în niciun caz, informaţiile la care are acces în timpul stagiului despre partenerul de practică sau clienţii săi (denumite “Informatii confidentiale”), pentru a le comunica unui terţ sau pentru a le publica, chiar după terminarea stagiului, decât cu acordul respectivului partener de practică.

În cadrul prezentei Convenţii termenul «Informaţii/ Informaţii Confidenţiale » înseamnă :

**a)** Toate informaţiile şi datele, de orice tip, referitoare la Partenerul de practică, la orice aspecte, de orice natură, ale activităţii acestuia, precum şi referitoare la orice tranzacţie în care intră acesta sau a fost desfăşurată de acesta, care pot fi folosite în orice formă şi pe orice suport, şi care sunt furnizate de către Partenerul de practică şi/sau de Reprezentanţii/interpuşii/afiliaţii acestuia Practicantului;

**b)** Orice analize, compilaţii, date, studii, sinteze, rezumate, previziuni sau orice alte documente (scrise de mână sau procesate pe orice tip de suport ori în alt mod), redactate de către Practicantcare conţin sau se fundamentează, în totalitate sau parţial, pe informaţiile furnizate de către Partenerul de practică si/sau de reprezentanţii şi interpuşii/ afiliaţii acestuia.

Exemplificativ, sunt informatii confidentiale toate informatiile si datele privind activitatea si planurile de dezvoltare, “know how”-ul dezvoltat în cadrul Partenerului de practica, sistemele si procedurile tehnice, informatiile privind pe clientii Partenerului de practica , incluzand, fara a se limita la Planul de afaceri si de marketing, informatii financiare si de marketing, politici de stabilire a tarifelor, studii de piata, informatii despre costuri si vanzari, investitii, formulare, contractele incheiate, orice materiale scrise, nedestinate publicitatii, identitatea clientilor, actuali sau potentiali, informatii despre angajati si clauzele acestora de angajare, furnizori, planuri, metode, concepte, programe de calculator, aflate in orice stadiu de dezvoltare, parole, coduri sursa, si orice alta informatie care nu este destinata a fi adusa la cunostinta publicului privind Partenerul de practica sau persoanele juridice controlate de aceastea;

**c)** Constituie informatii confidentiale si:

• existenta oricaror intentii de fuziune, transmitere sau dobandire de parti sociale sau actiuni, divizare etc;

• identitatea oricarui potential dobanditor de parti sociale ale Partenerului de practica sau a oricarei persoane juridice la care Partenerul de practica intentioneaza sa dobandeasca parti sociale sau actiuni;

• termenii oricarei oferte (acceptata sau nu);

• termenii oricarui acord incheiat in acest sens.

Pe durata prezentei conventii si timp de cinci ani dupa incetarea acesteia, Practicantul se obliga:

**a)** sa nu foloseasca in interes personal, in nici un mod, informatiile confidentiale detinute;

**b)** sa nu comunice sau dezvaluie unei terte persoane, sau sa faciliteze obtinerea de catre o terta persoana a acestor informatii, cu exceptia cazurilor cand aceasta comunicare ii este impusa de atributiile sale, este facuta pe baza acordului prealabil scris al Partenerului de practica sau atunci cand dezvaluirea ii este impusa de prevederile legale;

**c)** sa ia toate masurile pentru a impiedica dezvaluirea oricarei informatii confidentiale ce i-a fost adusa la cunostinta privind Partenerul de practica si persoanele juridice infiintate sau controlate de acesta, privind activitatea, angajatii si clientii acestuia/acestora.

Informatiile sunt si vor ramane proprietatea Partenerului de practica iar divulgarea lor nu va acorda Practicantuluinici un alt drept asupra Informatiei decat cel de a o folosi numai in scopul îndeplinirii sarcinilor asumate fata de Partenerul de practicain timpul perioadei de stagiu. Toate documentele si inregistrarile de orice fel care incorporeaza informatii confidentiale, impreuna cu toate copiile acestora, vor fi pastrate in conditii de siguranta, la sediul Partenerului de practica. La finalizarea stagiului de practica sau la incetarea acestui stagiu din orice motiv, Practicantulva inapoia Partenerului de practica toate Informatiile tangibile furnizate de catre acesta din urma fara a pastra copii ale Informatiilor, in cel mult 24 ore . De asemenea, in acelasi termen de 24 ore, Practicantul va distruge sau va sterge orice document sau fisier (scris sau procesat indeferent de suport) care consta in sau contine informatii redactate de sau pentru Partenerul de practica ori mandatarii săi, şi va transmite Partenerului de practica o notă scrisă atestand indeplinirea intocmai a acestei obligatii. Ulterior returnarii si/sau distrugerii Informatiilor potrivit dispozitiilor prezentei clauze, Practicantulşi mandatarii săi vor fi tinuti in continuare de obligatiile de pastrare a confidentalitatii asupra Informatiei, in conditiile asumate prin prezentul contract.

**Articolul 7 - Obligaţiile şi responsabilităţile Organizatorului de practică**

(1) Reprezentantul unităţii de învăţământ organizator de practică desemnează un cadru didactic responsabil cu planificarea, organizarea şi supravegherea desfăşurării pregătirii practice a practicantului.

(2) Cadrul didactic desemnat de unitatea de învăţământ împreună cu tutorele desemnat de partenerul de practică se îngrijesc de respectarea tematicii de practică şi competenţele profesionale care fac obiectul stagiului de pregătire practică în conformitate cu Fişa disciplinei.

(3) Cadrul didactic desemnat de unitatea de învăţământ participă la evaluarea competenţelor dobândite de practicant pe durata stagiului de pregătire practică.

(4) În cazul în care derularea stagiului de pregătire practică nu este conformă cu angajamentele luate de către partenerul de practică în cadrul prezentului contract, reprezentantul unităţii de învăţământ (organizator de practică) poate decide întreruperea stagiului de pregătire practică ce face obiectul prezentului contract după informarea prealabilă a partenerului de practică şi primirea confirmării de primire a acestei informări. In acest caz, Partenerul de practica nu va fi tinut raspunzator fata de Organizatorul de practica/ Practicant pentru prejudiciile de orice natura pe care acestia le vor avea ca urmare a intreruperii stagiului de practica.

(5) Organizatorul de practică emite o adeverinţă prin care se atestă activităţile desfăşurate de practicant, perioada de stagiu.

**Articolul 8 - Obligaţiile şi responsabilităţile Partenerului de practică**

(1) Partenerul de practică trebuie să pună la dispoziţia practicantului toate mijloacele necesare pentru dobândirea competenţelor precizate în Fişa disciplinei.

(2) Partenerul de practică participă la evaluarea competenţelor dobândite de practicant pe durata stagiului de pregătire practică.

(3) Partenerul de practică desemnează un tutore pentru stagiul de practică care coordonează activităţile practicantului prevăzute în Fişa disciplinei

(4) Înainte de începerea stagiului de practică, partenerul de practică are obligaţia de a asigura instruirea practicantului cu privire la normele de securitate şi sănătate în muncă în conformitate cu legislaţia în vigoare.

(5) Partenerul de practică va lua măsurile necesare pentru securitatea şi sănătatea în muncă a practicanţilor, conform prevederilor Legii securităţii şi sănătăţii în muncă [nr. 319/2006](act:87383%20-1), cu modificările ulterioare, şi ale Legii nr. 53/2003 - Codul muncii, republicată.

(6) Partenerul de practică are obligaţia de a informa practicantul asupra riscurilor profesionale conform legislaţiei în vigoare.

**Articolul 9 - Persoane desemnate de organizatorul de practică şi partenerul de practică**

(1) Tutorele (persoana care va avea responsabilitatea practicantului din partea Partenerului de practică):

    Dl/Dna .......................................................

    Funcţia ......................................................

    Tel. ........................ Fax: ........................ e-mail: ................................................

(2) Cadrul didactic responsabil cu urmărirea derulării stagiului de pregătire practică din partea organizatorului de practică:

    Dl/Dna .....................................................

    Funcţia ....................................................

    Tel. ......................... Fax: ....................... e-mail: .................................................

**Articolul 10 - Evaluarea stagiului de pregătire practică**

(1) În timpul derulării stagiului de pregătire practică, cadrul didactic responsabil cu urmărirea derulării stagiului de pregătire practică împreună cu tutorele va evalua practicantul în permanenţă, pe baza unei fişe de observaţie/evaluare. Vor fi evaluate atât nivelul de dobândire a competenţelor tehnice, cât şi comportamentul şi modalitatea de integrare a practicantului în activitatea întreprinderii (disciplină, punctualitate, responsabilitate în rezolvarea sarcinilor, respectarea regulamentului de ordine interioară al partenerului de practică etc.).

(2) La finalul stagiului de pregătire practică, cadrul didactic responsabil cu urmărirea derulării stagiului de pregătire practică împreună cu tutorele evaluează nivelul de dobândire a competenţelor de către practicant pe baza fişei de observaţie/evaluare, a unei probe orale/interviu (prezentarea raportului de practică) şi, eventulal, a unei probe practice.

(3) Rezultatul evaluării va sta la baza notării practicantului de către cadrul didactic responsabil cu derularea stagiului de pregătire practică.

**Articolul 11 – Clauze finale:**

(1) Între Organizatorului de practică şi Partenerul de practica nu se stabilesc nici un fel de relaţii financiare cu privire la derularea stagiului Practicantului.

(2) Legea aplicabila prezentei conventii este legea romana. Orice neînţelegere va fi soluţionată cu precădere pe cale amiabilă. Atunci când nu este posibil, competenţa de soluţionare revine instantei de judecata de la sediul Partenerului de practica.

(3) Clauze neuzuale: Partile iau la cunostinta de continutul clauzelor din prezentul contract, considerate ca neuzuale, in conformitate cu prevederile art. 1203 din Codul Civil, enumerate in continuare si declara ca le accepta in mod expres, renuntand la orice pretentii ulterioare in legatura cu acestea: art. 6 (8), art. 7 (4), art. 11 (2).

(4) Fac parte integranta din prezentul contract:

Anexa nr. 1: Lista practicanti;

Anexa nr. 2: Regulament de ordine interna;

Anexa nr. 3: Fişa disciplinei.

Prezentul Contract a fost incheiat in ………………., la data de \_\_\_\_\_\_\_\_\_, intr-un numar de 3 exemplare originale.

**Organizator de practică Partener de practică**

**UNIVERSITATEA DIN PITESTI …………………………….**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dl./Dna…………………..

Data \_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_\_\_\_\_\_\_

**Cadrul didactic responsabil Tutore de practica**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data \_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_\_\_\_\_\_\_\_\_

**Practicanti**: Conform Lista – Anexa nr. 1.